[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.7.2007

COM(2007) 400 végleges

2005/0126 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről („Iratok kézbesítése”) szóló európai parlamenti és tanácsi rendelet elfogadására vonatkozó közös álláspontjáról

2005/0126 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről („Iratok kézbesítése”) szóló európai parlamenti és tanácsi rendelet elfogadására vonatkozó közös álláspontjáról

1. ELŐZMÉNYEK

A javaslat Európai Parlamenthez és Tanácshoz történő továbbításának időpontja (COM(2005)305 végleges – 2005/0126 COD dokumentum): | 2005.7.7 |

Az Európai Gazdasági és Szociális Bizottság véleményének időpontja: | 2006.2.14. |

Az Európai Parlament véleményének időpontja (első olvasat): | 2006.7.4. |

A módosított javaslat továbbításának időpontja: | 2006.12.1. |

A közös álláspont elfogadásának időpontja: | 2007.6.28 |

2. A BIZOTTSÁG JAVASLATÁNAK CÉLJA

E rendelet célja, hogy még hatékonyabbá és gyorsabbá tegye a bírósági és bíróságon kívüli iratok továbbítását a polgári vagy kereskedelmi ügyekben a tagállamok között történő kézbesítés során, egyszerűsítse a rendelet bizonyos rendelkezéseinek alkalmazását, illetve hogy növelje a kérelmező és a címzett jogbiztonságát.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

3.1. Általános megjegyzés

A Tanács a közös álláspontot egyhangúan fogadta el. A közös álláspont lényegében megőrzi a módosított javaslat szerint módosított eredeti bizottsági javaslatban foglaltakat (különösen a 11. cikk fontos módosítását (költségek)).

A közös álláspontban foglalt főbb módosítások az alábbi kérdéseket érintik:

- a közös álláspont a rendeletnek az Európai Parlament által elfogadott módosításokat is magában foglaló átdolgozott és átfogó változata (és nem csupán az 1348/2000/EK rendelet módosítása);

- az államnak a közhatalom gyakorlása során tett intézkedésekért és mulasztásokért („acta iure imperii”) való felelősségének kifejezett kizárása a hatály alól (1. cikk (1) bekezdése);

- komitológia ellenőrzéssel történő szabályozási bizottsági eljárás tanácsadó bizottsági eljárás helyett (17. és 18. cikk);

- a tagállamok által közölt információknak az Európai Unió Hivatalos Lapjában való közzététele, kivéve az ügynökségek és a központi szervek címét és egyéb elérhetőségeit, valamint azon földrajzi területeket, amelyekre illetékességük kiterjed (23. cikk(2) bekezdés);

- új II. melléklet (címzett tájékoztatása az irat átvételének megtagadására vonatkozó jogáról)

A többi módosítás természete inkább alaki, és a szöveg könnyebb olvashatóságát szolgálja.

A Bizottság a közös álláspontot elfogadhatónak tartja, amely – jóllehet módosítja a Parlament véleményét követően módosított eredeti bizottsági javaslat néhány jellegzetes vonását – hű marad a célkitűzéshez, vagyis hogy javítsa és gyorsítsa a dokumentumok tagállamok közötti továbbítását és kézbesítését.

3.2. A Parlament módosításainak eredménye

Az összes parlamenti módosítás bekerült a Bizottság módosított javaslatába és a közös álláspontba is.

4. KÖVETKEZTETÉS

A Bizottság a közös álláspontot elfogadja annak tükrében, hogy az tartalmazza a Bizottság eredeti javaslatának alapvető elemeit, valamint a módosított javaslatába felvett parlamenti módosításokat.